Forsetabikarinn : Liðin klár fyrir aðra umferð Önnur umferð Forsetabikarsins verður leikin í nótt en Alþjóðaliðið fór frábærlega af stað í fyrstu umferð . Liðið náði fjórum vinningum á móti einum vinning bandaríska liðsins . Eins og greint var frá fyrr í dag er þetta besta byrjun Alþjóðaliðsins frá upphafi . Bæði lið tefla fram nokkuð breyttu liði í annarri umferð . Cameron Smith kemur inn í liðið fyrir C.T. Pan í Alþjóðaliðinu . Á meðan fá bæði Matt Kuchar og Rickie Fowler tækifæri . Þeir Bryson DeChambeu og Tony Finau sitja hjá . Í annarri umferð verður leikinn fjórmenningur en þá leika tveir kylfingar sama boltanum og skiptast á að slá . Hægt verður að fylgjast með gangi mála hérna . Liðsuppstilling verður eftirfarandi ( inni í sviganum er rástími að íslenskum tíma ) :